ET
17.1.2022
Euroopa Liidu Teataja
C 24/47
10. novembril 2021 esitatud hagi – Sunrise Medical ja Sunrise Medical Logistics versus komisjon (Kohtuasi T-721/21) (2022/C 24/61) Kohtumenetluse keel: inglise Pooled Hagejad: Sunrise Medical BV (Amsterdam, Madalmaad), Sunrise Medical Logistics BV (Amsterdam) (esindaja: advokaadid L. Ruessmann ja J. Beck) Kostja: Euroopa Komisjon
Nõuded Hagejad paluvad Üldkohtul: — tühistada komisjoni 6. augusti 2021. aasta rakendusmäärus (EL) 2021/1367 tervikuna ja alates selle jõustumise kuupäevast; — mõista kohtukulud välja Euroopa Liidu Komisjonilt.
Väited ja peamised argumendid Hagejad esitavad komisjoni 6. augusti 2021. aasta rakendusmääruse (EL) 2021/1367 (1) tühistamise hagi põhjenduseks kolm väidet. 1.
Esimene väide, et on rikutud aluslepinguid või nende kohaldamist puudutavaid õigusnorme.
Esiteks väidavad hagejad, et komisjon rikkus õigusnormi, kuna ta ei võtnud arvesse Ühinenud Rahvaste Organisatsiooni puuetega inimeste õiguste ja väärikuse kaitse ning edendamise rahvusvahelist konventsiooni.
Teiseks ei pööranud komisjon piisavalt tähelepanu konventsiooni rakendamisele Euroopa Liidu õiguses selles kontekstis, nimelt nagu seda on kohaldatud kohtuasjas Invamed Group jt, C-198/15 (2), kohaldades selle asemel „puude“ vale mõistet.
Selle asemel on vaidlustatud määruses arvesse võetud asjassepuutumatuid kriteeriume, mis tulenevad õigusaktidest, mis kehtisid enne nõukogu 26. novembri 2009. aasta otsust (3) ja Ühinenud Rahvaste Organisatsiooni puuetega inimeste õiguste ja väärikuse kaitse ning edendamise rahvusvahelist konventsiooni. 2.
Teine väide, et on tehtud ilmne viga kohtuasja C-463/98 Cabletron (4) tähenduses.
Hagejad väidavad, et asjassepuutumatuid kaalutlusi arvesse võttes ja neile tuginedes on otsustatud, et vaidlustatud määruses (vaidlustatud määruse lisa veerus 3) määratletud toodet ei tule klassifitseerida mitte KNi rubriiki 8713, vaid hoopis KNi rubriiki 8703.
Lisaks sellele ja teise võimalusena väidetakse, et komisjon klassifitseeris vääralt toote, mis, kohaldades Euroopa Kohtu suuniseid kohtuasjas C-198/15 Ivamed, tuleks klassifitseerida KNi rubriiki 8713. 3.
Kolmas väide, et on rikutud olulisi menetlusnõudeid, eelkõige menetlusnormi, mille eesmärk on tagada, et meetmed on sõnastatud nõuetekohase hoolsusega, ja mille järgimine võib mõjutada meetme sisu.
(1) (2) (3) (4)
Komisjoni 6. augusti 2021. aasta rakendusmäärus (EL) 2021/1367 teatavate kaupade klassifitseerimise kohta kombineeritud nomenklatuuris (ELT 2021, L 294, lk 1).
26. mai 2016. aasta kohtuotsus Invamed Group Ltd jt vs.
Commissioners for Her Majesty’s Revenue & Customs, C-198/15, EU:C:2016:362.
Nõukogu 26. novembri 2009. aasta otsus Ühinenud Rahvaste Organisatsiooni puuetega inimeste õiguste konventsiooni sõlmimise kohta Euroopa Ühenduse nimel (2010/48/EC) (ELT 2010, L 23, lk 35).
10. mai 2001. aasta kohtuotsus Cabletron Systems Ltd vs.
The Revenue Commissioners, C-463/98, EU:C:2001:256.